Fredag morgen måtte beredskabscenter Aalborg rykke ud til en brand på Revlingbakken 111 i Aalborg. Vagthavende indsatsleder ved beredskabscenter Aalborg Peter Reinau oplyser, at det var et varmeapparat i et pindsvinebur i en af lejlighedernes soveværelse, der var kortsluttet og antændt. - De vågnede i soveværelset, der var fyldt med røg. Heldigvis kom de hurtigt ud af lejligheden og tilkaldte os, og vi fik slukket branden, og begrænsede den til soveværelset, siger han. Ingen personer kom til skade, men desværre døde pindsvinet.
Et varmeapparat i pindsvinebur brød fredag morgen i brand i lejlighed i Aalborg.